

Transpordiamet

Ene Kõiv Teie 20.03.2025 nr 8-4/25/9601-12

Valge 4

11413 Tallinn Meie 27.03.2025 nr 14-7/1114-1

Juurdepääsutee rajamisest Leppneeme radarmast-päevamärgini

Viimsi vallavalitsus on jätkuvalt seisukohal, et juurdepääsutee rajamine Leppneeme radarmast-päevamärgini on Transpordiameti kohustus ning vald ei osale tee-ehituses. Tegemist on väga vana aruteluga ning vallavalitsus leiab, et 56 000 eurot + käibemaks kohustuste võtmine ei tohiks olla Transporiametile väga suur probleem. Fakt on see, et tegemist on väga olulise radarmastiga Transpordiameti ja riigi jaoks. Jättes välja tee-ehituse, siis antud objektiga kaasneksid vallale mitmed kohustused, nt: Detailplaneering ja uuringud, projekteerimine ja uuringud, hilisem teemaa hooldus ja vald võtaks enda kohustuseks ka rajatava konstruktsiooni asfalteerimise. Oleme arvutanud, et DP maksaks ca 25 000 eurot, Projekteerimine oleks hinnanguliselt samas suurusjärgus. Lisaks tuleb juurde asfalteerimine ja iga-aastane hooldus. Antud lõigu asfalteerimine maksaks ca 56 000 eurot. Lähtuvalt eelnevast arvutustest on valla kohustusi juba üle 100 000 euro koos käibemaksuga. Kõigele eelnevale tuleb omanikelt veel maa omandada, mille maksumus lisandub eelnevale.

Seega lähtudes eelnevast teeb vald ettepaneku Transpordiametil rajada kirjas toodud variant 1 maksumusega 56 000 eurot + käibemaks.

Valla kohustused oluliselt suuremad kui Transpordiameti kohustused ning palume leida Transpordiametil vastavad vahendid, et rajada juurdepääsutee Leppneeme radarmast-päevamärgini.

Lugupidamisega

(allkirjastatud digitaalselt)

Taavi Valgmäe
ehitus- ja kommunaalosakonna juhataja